ERW ยิ้มแฉ่ง! งบ Q1 สดใส กำไรเพิ่มขึ้น 37% จากปีก่อน
ERW ยิ้มแฉ่ง! งบ Q1 สดใสมีกำไร 191.07 ลบ.เพิ่มขึ้น 37% จากปีก่อนมีกำไร 139.63 ลบ.หลังนักท่องเที่ยวแห่เที่ยวไทยและใช้บริการห้องพัก-โรงแรมมากขึ้น
12 พ.ค. 2559

บริษัท ดิ เอราวัณ กรุ๊ป จำกัด (มหาชน) หรือ ERW รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 191.07 ล้านบาท หรือมีกำไรสุทธิ 0.0765 บาทต่อหุ้น หรือเพิ่มขึ้น 37%  เทียบกับช่วงเดียวกันของปีก่อนที่มีกำไรสุทธิ 139.63 ล้านบาท หรือมีกำไรสุทธิ 0.0563 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากนักท่องเที่ยวต่างชาติที่เดินทางเข้ามาในประเทศไทยในไตรมาส 1/59 มีการเติบโตอย่างแข็งแกร่ง ส่งผลให้ผู้มาใช้บริการโรงแรมเพิ่มขึ้น